

СТОЛИЧНА ОБЩИНА - РАЙОН “ВЪЗРАЖДАНЕ”

**гр.СОФИЯ 1303, бул.”Ал.Стамболийски”№62,тел.9814364, ф.9870794**

**Д О К У М Е Н Т А Ц И Я**

**ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА ПО РЕДА НА ЧЛ.176, ВЪВ ВРЪЗКА С ЧЛ. 18, АЛ.1, Т.12 И ЧЛ.20, АЛ.2, Т.2 ОТ ЗОП С ПРЕДМЕТ:**

**Инвеститорски контрол по време на строителството на строеж:**

„Пететажна жилищна сграда със сутерен и подземни гаражи - СО” в поземлен имот с идентификатор 68134.304.305, планоснимачен № 24, УПИ І – за КЖС, трафопост, подземен гараж, Столична община, кв.243, м. Зона Б-5-3, Район „Възраждане”, по плана на гр. София, ул. „Странджа” № 21-27

**СОФИЯ, 2019 г.**

**А. РЕШЕНИЕ ЗА ОТКРИВАНЕ**

**Б. ОБЯВЛЕНИЕ ЗА ОТКРИВАНЕ**

**РАЗДЕЛ i. Общи условия**

**1. 1. Възложител**

Възложител на настоящата поръчка, съгласно чл.5, ал.2, т.9 от ЗОП е кметът на район „Възраждане“ - СО. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл.176, във връзка с чл.18, ал.1, т.12 от ЗОП. Прогнозната стойност на обществената поръчка е съгласно чл.20, ал.2, т.2 от ЗОП и с оглед на което ще се проведе по реда на глава двадесет и пета чрез публично състезание. За нерегламентираните в настоящите указания и документацията за участие условия по провеждането на процедурата, се прилагат разпоредбите на ЗОП и ППЗОП, както и приложимите национални и международни нормативни актове, съобразно с предмета на поръчката.

**1.2 Обект на настоящата обществена поръчка** е „услуга“, на основание чл.3 ал.1, т.3 от ЗОП.

**1.3 Предмет на възлагане на настоящата обществена поръчка е:** **Инвеститорски контрол по време на строителството на строеж:** „Пететажна жилищна сграда със сутерен и подземни гаражи - СО” в поземлен имот с идентификатор 68134.304.305, планоснимачен № 24, УПИ І – за КЖС, трафопост, подземен гараж, Столична община, кв.243, м. Зона Б-5-3, Район „Възраждане”, по плана на гр. София, ул. „Странджа” № 21-27.

1.4. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА

С цел спазване на принципите на ЗОП и ефективното, ефикасно и икономично разходване на публичните средства, е налице възможност и условия обществената поръчка да бъде възложена по предвидения в ЗОП ред за провеждане на процедура.

Съгласно разпоредбата на чл. 20, ал.2, т.2 от ЗОП, когато планираната за провеждане поръчка за услуга е с прогнозна стойност в диапазона от 70 000.00 лева без ДДС до 1 000 000 лв. лева без ДДС, (изм. -ДВ, бр. 86 от 2018 г., в сила от 1.03.2019г.), Възложителят прилага процедурите по чл. 18, ал.1, т.12 или т.13 на ЗОП. В случая, **прогнозната стойност на обществена поръчка е до 128 000,00 /сто двадесет и осем хиляди/ лева без включен ДДС или 153 600,00 /сто петдесет и три хиляди и шестстотин/ лева с включен ДДС и попада в** **съответния диапазон**, като не са налице предпоставките предвидени в закона за провеждане на „пряко договаряне“.

За нерегламентираните в настоящите указания и документацията за участие условия по провеждането на процедурата, се прилагат разпоредбите на ЗОП и ППЗОП, както и приложимите национални и международни нормативни актове, съобразно с предмета на поръчката.

Не са налице условия за възлагане на обществената поръчка по реда на открита процедура, ограничена процедура, състезателна процедура с договаряне, състезателен диалог, партньорство за иновации, договаряне без предварително обявление, конкурс за проект или пряко договаряне. С оглед на обстоятелството, че при предвидената в ЗОП процедура "публично състезание" всички заинтересовани лица могат да подадат оферти за участие и с цел гарантиране в най-голяма степен публичност и прозрачност на възлагане изпълнението на поръчката, каквато несъмнено е една от водещите цели на Възложителя, както и обстоятелството, че прогнозната стойност на поръчката попада в приложното поле на чл.20, ал.2, т.2, във връзка с чл.18, ал.1, т.12 т ЗОП, настоящата обществена поръчка се възлага чрез ,,публично състезание“.

**2. Описание на предмета на поръчката:**

Упражняване на контролни дейности при изпълнение на строителството:

Упражняване на контрол на строителния процес, вкл. контрол на количествата, качеството и съответствието на изпълняваните СМР и влаганите строителни продукти с проектната документация и договорите за изпълнение;

Цялостен контрол върху дейността на всички участници в строителния процес;

Докладване на Възложителя при установени проблеми – неизпълнение или забавено изпълнение на техните задължения;

Подписване на протокол за предаване на строителната площадка; протокол за установяване годността за ползване на обекта; както и Протоколите за приемане на изпълнените и подлежащи на заплащане количества и видове строително-монтажни работи до окончателното приключване на изпълнението на строително-монтажните работи.

***В изпълнение на своите задължения, Изпълнителят:***

- да изпълнява възложената работа с ежедневно присъствие на обекта;

- да осъществява организационни връзки и взаимоотношения с представители на: Възложителят, изпълнителят на СМР, авторският надзор и строителният надзор;

- да подписва констативни протоколи за действително извършени CMP на обекта по договорените цени, съгласно сключеният договор за строителство на обекта; Протокол обр. 19 се подписва само при изрично подписан акт обр.12

- да информира ВЪЗЛОЖИТЕЛЯТ за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответните разпореждания от страна на ВЪЗЛОЖИТЕЛЯ, чрез изготвянето на доклади;

- като представител на ВЪЗЛОЖИТЕЛЯ, да изисква и ползва всички необходими документи и книжа за проверка на качеството на използваните строителни материали, да следи и контролира правилността на технологичната строителна операция и на качеството на изпълнените строително-монтажни работи. При констатиране на допуснати грешки, нарушения и явни дефекти от фирмата - изпълнител на CMP, следва да уведомява ВЪЗЛОЖИТЕЛЯ в писмен вид под формата на доклад;

- да уведомява ВЪЗЛОЖИТЕЛЯ за всички установени промени в договорените количества и нововъзникнали CMP, които не са предмет на договорените количества, подписани от фирмата изпълнител на обекта;

- да следи за стриктното спазване на сроковете, заложени в утвърдения график за изпълнение на СМР;

- да представи на ВЪЗЛОЖИТЕЛЯ ежемесечни междинни доклади за обекта за изпълнените дейности и евентуални проблеми и начина за решаването им. В междинните доклади трябва да се представи точна рекапитулация за изпълнените и оставащи видове CMP. Междинният доклад се съставя след доказване, от изпълнителя на СМР по одобрената подробна КСС, на реално извършени видове работи. Същият се одобрява от Възложителя в срок от 5 работни дни, а в случай на установени забележки, същите се отстраняват от Изпълнителя в срок от 5 работни дни и отново се представя за одобряване.

- да изготви и представи на ВЪЗЛОЖИТЕЛЯ, след приключване на строителството, окончателен доклад за упражнения инвеститорски контрол за всеки от обектите. Докладът се представя в срок от 10 (десет) работни дни, след подписване на Констативен акт обр.15 за обекта. Същият се одобрява от Възложителя в срок от 5 работни дни, а в случай на установени забележки, същите се отстраняват от Изпълнителя в срок от 5 работни дни и отново се представя за одобряване.

- да предаде на ВЪЗЛОЖИТЕЛЯ всички материали и документи, които са придобити, съставени или изготвени за обекта;

- да изпълнява мерките и препоръките, съдържащи се в докладите от проверките на място;

- да участва в месечни срещи /една в месеца/ с представителите на изпълнителите на СМР, строителен надзор, проектантите и Общината;

- да упражнява контрол по изпълнение задълженията на строителя във връзка със Закона за управление на отпадъците и Наредба за управление на строителните отпадъци и за влагане на рециклирани строителни материали /ДВ бр. 89 от 13.11.2012 г./.

**3.** **Прогнозна стойност за изпълнение на поръчката**

**3.1.** Прогнозна стойност на поръчката е до **128 000.00 лв.** (сто двадесет и осем хиляди лева) **без включен ДДС** или **153 600.00 лв.** (сто петдесет и три хиляди и шестстотин лева) **с включен ДДС,** което представлява максималния разполагаем финансов ресурс на Възложителя.

При изготвяне на ценовите предложения участниците следва да оферират крайна цена, като същата не следва да надвишава максималният разполагаем финансов ресурс, посочен от Възложителя. Участник предложил цена над посочената ще бъде отстранен от участие.

**Изпълнението на дейностите по договора, сключен в резултат на настоящата поръчка, ще се финансира от Столична община.**

Към момента на откриване на процедурата не е осигурено финансиране за изпълнение на поръчката – чл.114 от ЗОП. Договорът ще влезне в сила, когато финансирането бъде осигурено. В проекта на договор е включена клауза за отложено изпълнение на договора. В случай, че финансирането не бъде осигурено в тримесечен срок от неговото подписване, всяка една от страните може да поиска прекратяване на договора без предизвестие.

**4. Обособени позиции – няма обособени позиции**

Дейностите предмет на поръчката са неделими. Не са налице основания за разделяне на поръчката на обособени позиции предвид обстоятелството, че в обхвата на изпълнение попада услуга по отношение на един обект, поради което възложителят приема за целесъобразно целия предмет на настоящата поръчка да бъде изпълнен от един изпълнител. Услугата се извършва за един обект и по един инвестиционен проект, с оглед на което възлагането на повече от един изпълнител ще затрудни работния процес и ще усложни координацията. Провеждането на обществената поръчка без обособени позиции няма да доведе до ограничаване на конкуренцията и основните принципи на ЗОП.

Предвид горните съображения и с оглед основната цел на закона за постигане на ефективност при разходване на публичните средства, в случая се приема, че разделянето на обществената поръчка на обособени позиции не е целесъобразно.

**5. Възможност за представяне на варианти в офертите**

**5.1.** Няма възможност за представяне на варианти в офертите.

**6.** **Срок и място за изпълнение на обществената поръчка**

**6.1.** Изпълнението *на Инвестоторския контрол* е в периода от подписването на Протокол за откриване на строителна площадка и определяне на строителна линия и ниво (протокол обр. 2/2а) до датата на подписване на Констативен акт обр.15.

**Възложителят предоставя неограничен, пълен, безплатен и пряк достъп до документацията за обществената поръчка от датата на публикуване на обявлението в РОП на интернет страницата в „Профила на купувача” на Възложителя** [**http://www.so-vazrajdane.bg/profil-na-kupuvacha/id/strandja-invcontrol**](http://www.so-vazrajdane.bg/profil-na-kupuvacha/id/strandja-invcontrol)**. Участниците могат да се запознаят с документите и на адрес - административната сграда на Район „Възраждане, бул. „Александър Стамболийски” № 62.**

**6.2 Място за изпълнение:** Място за изпълнение на поръчката е определено от предмета на възлагане, касаещ изпълнение на подлежащите на изпълнение строително-монтажни работи, а именно: „Пететажна жилищна сграда със сутерен и подземни гаражи - СО” в поземлен имот с идентификатор 68134.304.305, планоснимачен № 24, УПИ І – за КЖС, трафопост, подземен гараж, Столична община, кв.243, м. Зона Б-5-3, Район „Възраждане”, по плана на гр. София, ул. „Странджа” № 21-27**“**.

**Раздел IІ. ТЕХНИЧЕСКИ СПЕЦИФИКАЦИИ**

**7 .** Изграждането на строеж: „Пететажна жилищна сграда с подземни гаражи и подземен гараж, СО” в поземлен имот с идентификатор 68134.304.305, планоснимачен № 24, УПИ І – за КЖС, трафопост, подземен гараж, СО, кв.243, м. Зона Б-5-3, Район „Възраждане”, по плана на гр. София, ул. „Странджа” № 21-27 е съгласно одобрени инвестиционни проекти и Разрешение за строеж №18/27.06.2017г., влязло в сила на 13.12.2017г., издадено от Главния архитект на СО-Район "Възраждане".

**РАЗДЕЛ IIІ. ИЗИСКВАНИЯ КЪМ УЧАСТНИЦИТЕ**

**8. Общи изисквания към участниците в процедурата**

**8.1.** В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява услугата, съгласно законодателството на държавата, в която е установено. Участниците в процедурата трябва да отговарят на изискванията, регламентирани от Закона за обществените поръчки, обявените изисквания от Възложителя в настоящата документация и обявлението за обществената поръчка.

**8.2.** В случай, че Участникът участва като обединение, което не е регистрирано като самостоятелно юридическо лице съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**8.3.** Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

**8.4.** Когато Участникът е обединение, което не е регистрирано като самостоятелно юридическо лице се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. дейностите, които ще изпълнява всеки член на обединението; 3. уговаряне на солидарна отговорност между участниците в обединението; 4. определяне на партньор, който да представлява обединението за целите на поръчката.

**8.5.** Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

**8.6.** В случай че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка;

**8.7. Подизпълнители**

8.7.1 Всеки участник в процедурата за възлагане на обществена поръчка е длъжен да заяви дали при изпълнението на поръчката ще използва подизпълнители, вида и дела на тяхното участие. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

8.7.2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

8.7.3 Изпълнителите сключват договор за подизпълнение с подизпълнителите, посочени в офертата.

8.7.4. Възложителят изисква замяна на подизпълнител, който не отговаря на условията по т.8.7.2, поради промяна в обстоятелствата преди сключване на договора за обществена поръчка.

8.7.5. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

8.7.6. Разплащанията по 8.7.5. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

8.7.7 Към искането по т. 8.7.6. изпълнителят предоставя становище, от което да е видно дали оспорва плащанията или част от тях като недължими.

8.7.8. Възложителят има право да откаже плащане по т.8.7.5., когато искането за плащане е оспорено, до момента на отстраняване на причината за отказа.

8.7.9. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

8.7.10. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

8.7.11. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

8.7.12. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

8.7.13. При замяна или включване на подизпълнител изпълнителят представя на възложителя всички документи, които доказват изпълнението на условията по т.8.7.12. заедно с копие на договора за подизпълнение или на допълнителното споразумение в тридневен срок от тяхното сключване.

**8.8**. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

**8.9**.Свързани лица по смисъла на паргр.2, т.45 от доп. разпоредби на ЗОП не могат да бъдат самостоятелни участници в една и съща процедура.

**8.10.** Участниците в процедурата следва да отговарят на изискванията на чл.54, ал.1, т.1,т. 2, т.3, т. 4, т.5, т.6 и т.7 от ЗОП и чл.55, ал.1, т.1, т.2, т.4 и т.5 от ЗОП.

*Забележка:* Основанията по чл.54, ал.1, т.1, т.2 и т. 7 от ЗОП се отнасят за:

а/. лицата, които представляват участника или кандидата;

б/. лицата, които са членове на управителни и надзорни органи на участника или кандидата;

в/. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

**8.11.** Участникът следва да предостави (декларира) в част III., буква „Г“ от Единния европейски документ за обществени поръчки (ЕЕДОП) липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици и липсата на основания по чл. 69 от Закона за противодействие на корупцията и за отнемане на незаконно придобитото имущество.

**9. Използване на капацитета на трети лица.**

9.1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалната способности.

9.2. По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица само ако тези лицата ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, посочва това в Част II „Информация за икономическия оператор“, Раздел В „Информация относно използването на капацитета на други субекти“ от еЕЕДОП и попълва приложимите полета от Част IV „Критерии за подбор“ от еЕЕДОП.

9.3 Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

9.4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

9.5 Възложителят изисква участника да замени посоченото от него трето лице, ако то не отговаря на някое от условията по т.9.4, поради промяна в обстоятелствата преди сключване на договора за обществена поръчка.

9.6. Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

9.7. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.9.2 – 9.4.

**10.** При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение.

**Важно!**

**Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор, съгласно чл. 67, ал. 1 от ЗОП**

**РАЗДЕЛ IV. ОСНОВАНИЯ ЗА ОТСТРАНЯВАНЕ НА УЧАСТНИЦИТЕ**

1. Възложителят отстранява от участие в процедурата за възлагане на обществена поръчка участник[[1]](#footnote-1), за когото са налице основанията по чл. 54, ал. 1, т. 1-7 от ЗОП, възникнали преди или по време на процедурата.

**Информацията относно личното състояние се посочва в Част III: Основания за изключване от ЕЕДОП.**

В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя. Възложителят ще отстрани от участие в процедурата за възлагане на обществена поръчка участник, когато:

* 1. е осъден с влязла в сила присъда за престъпление по:- чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;;
  2. е осъден с влязла в сила присъда за престъпление, аналогично на тези по т. 1.1, в друга държава членка или трета страна;
  3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

*Забележка: Това основание не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.*

* 1. е налице неравнопоставеност в случаите по чл. 44, ал. 5 от ЗОП;
  2. е установено че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

* 1. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;
  2. е налице конфликт на интереси[[2]](#footnote-2)по смисъла на § 2, т. 21 от допълнителните разпоредби на ЗОП, който не може да бъде отстранен.

***Основанията по т. 1.1, 1.2 и 1.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.***

***В случаите, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по чл.54, ал. 1, т. 1, 2 и 7 се отнасят и за това физическо лице.***

1. Възложителят отстранява от участие в процедурата за възлагане на обществена поръчка участник, за когото са налице обстоятелствата по чл. 55, ал. 1, т. 1, т.2, т.4 и т.5 от ЗОП, възникнали преди или по време на процедурата **(Информацията относно личното състояние се посочва в Част III: Основания за изключване от ЕЕДОП),** както следва:
   1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;
   2. лишен е от правото да упражнява определена професия (строител) или дейност (строително-монтажни работи) съгласно законодателството на държавата, в която е извършено деянието;
   3. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
   4. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

***Основанията по т. 2.4 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.***

***В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по чл.54, ал. 1, т. 1, 2 и 7 се отнасят и за това физическо лице.***

**3**.Не могат да участват в процедурата за възлагане на обществена поръчка участници, за които са налице **следните национални основания за отстраняване:**

**3.1.** осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

**3.2.** нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

**3.3.** нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

**3.4.** наличие на свързаност по смисъла на пар. 2, т. 45 от ДР на ЗОП между участници в конкретна процедура (чл. 107, т. 4 от ЗОП);

**3.5.** наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

**3.6.** обстоятелства по чл. 69 от Закона за противодействие на корупцията и за отнемане на незаконно придобитото имущество.

**Участникът следва да посочи информацията в Част III: Основания за изключване, буква Г: ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА от ЕЕДОП. Участникът следва да има предвид, че отговор „не“ се отнася за всички обстоятелства. При отговор „да“ участникът трябва да посочи конкретното обстоятелство, както и евентуално предприетите мерки за надеждност.**

Участник, за когото са налице основания по чл.54, ал.1 от ЗОП и посочените от Възложителя обстоятелства по чл. 55, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване, в съответствие с чл.56, ал.1 от ЗОП. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай, че предприетите от участника мерки са достатъчни, за да се гарантира неговата надеждност, Възложителят не го отстранява от процедурата. За тази цел участникът може да докаже, че: а/ е погасил задълженията си по **т.1.3.,** включително начислените лихви и/или глоби или че те са разсрочени, отсрочени или обезпечени;

б/ е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в/ е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

г/ е платил изцяло дължимото вземане по чл. 128, чл. 228, ал. 3 или чл. 245 от Кодекса на

труда.

1. Мотивите за приемане или отхвърляне на предприетите мерки за доказване на надеждност и представените доказателства се посочват в решението за предварителен подбор, съответно в решението за класиране или прекратяване на процедурата, в зависимост от вида и етапа, на който се намира процедурата, а при събиране на оферти с обява – в протокола от работата на комисията.
2. Възложителят отстранява от процедурата участник, за когото са налице основанията по чл. 54, ал. 1 от ЗОП, посочените от Възложителя обстоятелства по чл. 55, ал. 1 от ЗОП, както и специфичните основания за изключване, посочени в т. 3, възникнали преди или по време на процедурата.
3. Горните основания се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.

**Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.**

1. За доказване на липсата на основания за отстраняване, участникът определен за изпълнител следва да представи доказателства, съгласно чл. 58 от ЗОП.

***Когато лицата по чл.54, ал.2 и 3 от ЗОП са повече от едно и за тях няма различие по отношение на обстоятелствата по чл.54, ал.1, т.1,2 и 7 и чл.55, ал.1, т.5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.***

***Когато е налице необходимост от защита на личните данни при различие в обстоятелствата, свързани с личното състояние на лицата по чл.54, ал.2 и 3 от ЗОП, информацията относно изискванията по чл.54, ал.1, т.1, 2 и 7 и чл.55, ал.1, т.5 от ЗОП се попълва в отделен ЕЕДОП, подписан от съответното лице.***

***Участника следва да се съобрази с изискванията на чл.41, ал.3, ал.4 и ал. 5 от ППЗОП, при деклариране на обстоятелства, при попълване, подписване и подаване на ЕЕДОП.***

***Когато документи, свързани с участие в обществена поръчка, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.***

1. Други основания за отстраняване от участие, съгласно чл. 107 от ЗОП:
   1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
   2. участник, който е представил оферта, която не отговаря на:

а) предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП;

* 1. участник, който не е представил в срок обосновка по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;
  2. участници, които са свързани лица[[3]](#footnote-3);
  3. участник, подал заявление за участие или оферта, които не отговарят на условията за представяне, включително за форма, начин и срок.

**На основание чл. 46, ал. 1 от ППЗОП участниците са длъжни да уведомят писмено възложителя в 3-дневен срок от настъпване на някое от обстоятелствата по чл. 54, ал. 1, чл. 101, ал. 11 от ЗОП и по чл. 55, ал. 1 от ЗОП, посочени от възложителя в обявлението на обществената поръчка.**

**При участие на подизпълнители, за същите не трябва да са налице основанията за**

**отстраняване от процедурата - чл. 66, ал. 2 от ЗОП. При използване на капацитета на**

**трети лица, за същите не трябва да са налице основанията за отстраняване от**

**процедурата – чл. 65, ал. 4 от ЗОП.**

**РАЗДЕЛ V. КРИТЕРИИ ЗА ПОДБОР**

При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП) в електронен вид съгласно чл.67, ал.4 от ЗОП. В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, които съдържа информацията по чл.67, ал.1 от ЗОП.

Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**1. Изисквания относно годността (правоспособността) за упражняване на професионална дейност: Не се поставят.**

**2. Икономически и финансови изисквания към участниците: Не се поставят.**

**3. Технически възможности и квалификации**

**3.1.** Участникът трябва да e изпълнил **поне 2 (две) дейности/услуги**, с предмет, идентичен или сходен с предмета на настоящата обществена поръчка, през предходните 3 (три) години, считано от датата на подаване на офертата.

***Забележка****:*Под „дейност/услуга, с предмет, идентичен или сходен“ с предмета на настоящата обществена поръчка, следва да се разбира: осъществяване на инвеститорски контрол самостоятелно или като част от строителен надзор.

**Възложителят не поставя изискване за изпълнени от Участниците дейности/услуги с конкретен обем, който да се приема като идентичен или сходен с обема на настоящата обществена поръчка.**

***Забележка****:* Дейностите/услугите ще се считат за „изпълнени“, когато са приключили и резултатите от тях (въведения в експлоатация строеж) са приети без забележки до датата на подаване на офертата (налице е документ, удостоверяващ приетото изпълнение, издаден от получателя на услугата или от компетентен орган).

В случаите, в които Участникът декларира осъществени от него услуги при изпълнението на които е участвал като партньор в Обединение или като подизпълнител, се описва само тази част от дейностите, които Участникът сам е изпълнил и за които може да представи съответните доказателства.

**Обстоятелството се удостоверява в Част IV, Раздел В, т. 1а) от еЕЕДОП с посочване на информация за всяка, посочена като изпълнена от него услуга относно:** **(1)** конкретните дейности, които са изпълнени и са идентични или сходни с предмета на възлагане, както и конкретните, предоставени от него услуги; **(2)** лицето, получило услугата (Възложител/Инвеститор); **(3)** стойност на изпълнените дейности; **(4)** датата, на която е приключило изпълнението, с описание на конкретния документ, удостоверяващ приемане на изпълнените услуги.

*В случаите на чл. 67, ал. 5 и чл. 112, ал. 1, т. 2 от ЗОП изискването се доказва със списък на услугите, които са идентични или сходни с предмета на обществената поръчка, с посочване на стойността, датата, на която е приключило изпълнението, мястото и вида, както и дали е изпълнено в съответствие с нормативните изисквания, заедно с документи, които доказват извършената услуга, съгласно чл. 64, ал. 1 т. 2 от ЗОП.*

**3.2. Участникът трябва да разполага за целия срок на изпълнение на договора с екип от експерти**, с определена професионална компетентност, съответстваща на спецификата на възлагане, който да бъде пряко ангажиран с изпълнението на услугите, предмет на поръчката, състоящ се като минимум от следните експерти:

**3.2.1. *Ръководител екип****,* който да отговаря на следните минимални изисквания:

а) минимална образователно-квалификационна степен магистър, инженер, специалност „ПГС/ССС” или архитект, специалност „Архитектура“, или еквивалент, опит в осъществяване на инвеститорски контрол самостоятелно или като част от екип на строителен надзор на минимум 1 /един/ сходен обект;

б) да притежава минимум 5 (пет) години професионален опит по признатата му специалност;

**3.2.2.** **Експерти** – с опит в осъществяване на инвеститорски контрол самостоятелно или като част от екип на минимум 1 /един/ сходен обект и минимум 3 (три) години професионален опит.

Участникът следва да разполага с експерти по следните части, съгласно техническа спецификация за инвеститорския контрол, със средно специално или висше техническо образование по следните части:

1. ЧАСТ АРХИТЕКТУРНА
2. ЧАСТ КОНСТРУКТИВНА
3. ЧАСТ ВОДОСНАБДЯВАНЕ И КАНАЛИЗАЦИЯ
4. ЧАСТ ЕЛЕКТРИЧЕСКА
5. ЧАСТ ТОВК
6. ЧАСТ ПОЖАРНА БЕЗОПАСНОСТ

Професионалната компетентност и опит на екипа за изпълнение на поръчката се посочва в еЕЕДОП. В еЕЕДОП трябва да се посочат изчерпателни данни и информация с точно позоваване на документите свързани с придобиване от екипа на изискуемата професионална компетентност:

**1) три имена** на всяко едно от предложените от него лица от изискуемия, съответен екип, който ще изпълнява консултантските услуги по упражняване на инвеститорски контрол; **(2) професионална квалификация**, съгласно информацията, съдържаща се в притежаваната от съответното лице диплома за придобито образование - номер и дата на издаване, наименование на учебното заведение, издало дипломата; професионалната квалификация, записана в дипломата; образование - вид образование/образователно-квалификационна степен и специалност;

**(3) допълнителна професионална квалификация** – сертификат, валидно удостоверение или друг еквивалентен документ – индивидуализира се наименованието на документа; номер и дата на издаването му; издател на документа, обхват (когато е приложимо);

(**4) общ професионален опит** – конкретен период в изпълнение на съответната професионална дейност (от конкретна дата до конкретна дата), заемана длъжност или изпълнявани функции, работодател;

**(5) специфичен професионален опит** посочване на строежа/жите, при изпълнението на които експертът е упражнявал инвеститорски контрол и предмета на изпълнените експертни дейности (когато е приложимо).

*В случаите на чл. 67, ал. 5 и чл. 112, ал. 1, т. 2 от ЗОП изискването се удостоверява с представяне на:* *Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата, съгласно чл. 64, ал. 1 т. 6 от ЗОП.*

***Документите за доказване съответствието с поставените изисквания по критериите за подбор се представят от участника, определен за изпълнител или при поискване в хода на процедурата – в случаите на чл. 67, ал. 5, съгласно ал.8, и при условията на чл.112, ал.1, т.2 и ал.9 от ЗОП. Документите се представят и за подизпълнителите и третите лица, ако има такива. Представено доказателство за технически и професионални способности, може да не бъде прието в случай по чл.64, ал.2 от ЗОП.***

***При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.***

*Участниците могат да се позоват на капацитета на трети лица съгласно чл.65 от ЗОП. В случай, че участникът е посочил в офертата си че ще ползва подизпълнители,за последните се прилага чл.66 от ЗОП.*

Съгласно чл. 67, ал. 1 от ЗОП при подаване на оферта участникът декларира съответствие с критериите за подбор и липса на основания за отстраняване чрез представяне на ЕЕДОП. Документите, чрез които се доказва информацията, посочена в ЕЕДОП, могат да бъдат изисквани допълнително при условията на чл. 67, ал. 5 от ЗОП.

**РАЗДЕЛ VI. МЕТОДИКА ЗА ОЦЕНКА НА ОФЕРТИТЕ**

Обществената поръчка се възлага въз основа на **„икономически най-изгодната оферта”.**

**Икономически най-изгодната оферта се определя въз основа на критерий за възлагане „най-ниска цена“ по чл. 70, ал. 2, т. 1 от ЗОП.**

**РАЗДЕЛ VII. СЪДЪРЖАНИЕ НА ОФЕРТИТЕ И ИЗИСКВАНИЯ:**

**1. Подготовка на офертата:**

**1.1.** Участниците трябва да проучат всички указания и условия за участие, дадени в документацията за участие. Подаването на офертата за участие означава, че участникът се е запознал с всички условия в документацията и приложенията към същата, които е длъжен да приеме безусловно.

**1.2.** При изготвяне на офертата всеки участник трябва да се придържа точно към обявените от възложителя условия.

**1.3.** Отговорността за правилното разучаване на документацията за участие се носи единствено от участниците.

**1.4.** Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

**1.5.** До изтичането на срока за подаване на офертите всеки участник в процедурата може да промени, допълни или да оттегли офертата си.

**1.6.** Всеки участник в процедурата има право да представи само една оферта.

**1.7.** Лице, което участва в обединение или е дало съгласие да бъде подизпълнител на друг участник, не може да подава самостоятелна оферта. В процедурата за възлагане на обществената поръчка едно физическо или юридическо лице може да участва само в едно обединение.

**1.8.** Офертата не може да се предлага във варианти.

**1.9.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.10.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Изисквания към съдържанието на офертата:**

**2.1.** Офертата се представя на български език в запечатана, непрозрачна опаковка от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя до крайната дата за получаване на офертите, посочена в обявлението. Върху опаковката участникът посочва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката, за която се подават документите.

Опаковката включва документите по чл.39 от ППЗОП, опис на представените документи, както и отделен запечатан непрозрачен плик с надпис **“Предлагани ценови параметри”**, който съдържа ценовото предложение по чл. 39, ал. 3, т. 2 от ППЗОП.

**2.2.** Ако за участник се установи липса, непълнота или несъответствие на информацията, с изискванията към личното му състояние или критериите за подбор, посочени в настоящите указания, ще бъде отстранен от участие в процедурата по възлагане на обществената поръчка, при спазване на разпоредбите на чл. 54, ал. 7 – 10 от ППЗОП.

**2.3.** Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи нотариално заверено пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

**Важно!** С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.

**3. Съдържание на** **Опаковката:**

**3.1. Опис на представените документите**, съдържащи се в офертата, подписан от участника свободен образец.

**3.2** Заявление за участие - съгласно **Образец № 1;**

**3.4.** **Единен европейски документ за обществени поръчки (ЕЕДОП)** за участникът в съответствие с изискванията на **чл.67 от ЗОП** и условията на Възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката по образец.

**В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия.**

**Разяснения във връзка със задължителното представяне на Единния европейски документ за обществени поръчки (ЕЕДОП) в електронен вид.**

Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Единният европейски документ за обществени поръчки се представя задължително в електронен вид.

1. Възложителят предоставя образец на еЕЕДОП за процедурата с останалата документация за обществената поръчка в следния формат:

1.1. Като съставен от възложителя образец на ЕЕДОП с Информационната система за попълване и повторно използване на ЕЕДОП, осигурена от Европейската комисия, под формата на генериран файл, в който са маркирани полетата, които съответстват на поставените от него изисквания, свързани с личното състояние на кандидатите/участниците и критериите за подбор. Генерираният файл е на разположение на заинтересованите лица по електронен път на Профила на купувача. Възложителят публикува заедно с документацията за обществена поръчка в PDF формат и XML файл espd-request………xml., който представлява предоставен от Възложителя еЕЕДОП във вид, подходящ за електронна обработка.

1.2. Участниците могат да изберат като образец на ЕЕДОП във формат DOC, изтеглен от официалната интернет страница на Агенцията по обществени поръчки.

2. Участниците могат да изберат и свалят един от двата горепосочени формати, като:

2.1. При избор на т. 1.1., следва да се използва Информационната система за попълване и повторно използване на ЕЕДОП, осигурена от Европейската комисия, която може да се открие на следния интернет адрес <https://ec.europa.eu/tools/espd/filter?lang=bg>.

В нея участниците зареждат сваления от Профила на купувача XML файл, попълват необходимите данни, изтеглят го и го запазват във формати XML и PDF. Попълненият еЕЕДОП във формат PDF се подписва с квалифициран електронен подпис от лицата по чл. 54, ал. 2, съответно чл. 55, ал. 3 от ЗОП.

2.2. При избор на т. 1.2. необходимите данни се попълват в ЕЕДОП и същият се преобразува в нередактируем формат (напр. PDF или еквивалент), след което се подписва с квалифициран електронен подпис от лицата по чл. 54, ал. 2, съответно чл. 55, ал. 3 от ЗОП.

3. Възложителят приема еЕЕДОП по един от следните начини:

- приложен на подходящ електронен носител към пакета документи за участие в процедурата – например компактдиск, USB флаш и др.

- предоставен чрез осигурен достъп по електронен път до изготвения и подписан електронно с квалифициран електронен подпис ЕЕДОП от всички задължени лица по чл. 54, ал. 2 и 55, ал.3 от ЗОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите. В този случай, следва в опаковката с офертата да бъде представен документ-декларация, в която задължително да се посочи адрес, на който е осигурен достъп до съответния еЕЕДОП.

Повече информация относно предоставяне на Единния европейски документ за обществени поръчки в електронен вид се съдържа в указание изх. № МУ-4/02.03.2018г. на изпълнителния директор на АОП, на следния интернет адрес: <http://www.aop.bg/fckedit2/user/File/bg/practika/MU4_2018.pdf>

**3.2.1. Указание за подготовка на ЕЕДОП:**

**3.2.1.1.** При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

***Важно:***

***Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. Документите се представят и за подизпълнителите и третите лица, ако има такива.***

**3.2.1.2.** Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 3.2.1.1.

**3.2.1.3.** В случай, че участникът е обединение, което не е юридическо лице ЕЕДОП се представя за всяко физическо и/или юридическо лице, включено в състава на обединението. При необходимост от деклариране на обстоятелства, относими към обединението, ЕЕДОП се подава и за обединението.

**3.2.1.4.** В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

**3.2.1.5.** Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54. ал. 1, т. 1, 2 и 7 от ЗОП се попълва в отделен ЕЕДОП за всяко или за някои от лицата.

В случаите по т.3.2.1.5., когато се подава повече от един ЕЕДОП, обстоятелствата, свързани критериите за подбор се съдържат само в ЕЕДОП, подписан от лице, което може самостоятелно да представлява съответния стопански субект.

**3.2.1.6.** Когато за участник е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1 ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

**3.3. Документи за доказване на предприетите мерки за надеждност, когато е приложимо и съгласно чл. 56 от ЗОП.**

**3.3.1.** Участник, за когото са налице основанията по чл. 54, ал. 1 от ЗОП и обстоятелствата по чл. 55, ал. 1, т. 1, 2, 4 и 5 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

**3.3.1.1** е погасил задълженията си по чл. 54, ал. 1, т. 3 от ЗОП, включително начислени лихви и/или глоби или че те са разсрочени, отсрочени или обезпечени;

**3.3.1.2.** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**3.3.1.3.** е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

**3.3.1.4.** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

**3.4.** Като доказателства за надеждността на участника се представят следните документи:

**3.4.1.** по отношение на обстоятелството по чл. 56, ал. 1, т. 1 и 2 от ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимото обезщетение;

**3.4.2.** по отношение на обстоятелството по чл. 56, ал. 1, т. 3 и 4 от ЗОП - документ от съответния компетентен орган за потвърждение на описаните обстоятелства.

*Важно!*

*Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай, че предприетите от участника мерки са достатъчни, за да се гарантира неговата надеждност, Възложителят не го отстранява от участие в поръчката.*

**3.5. Техническо предложение,** съдържащо:

**3.5.1.** предложение за изпълнение на поръчката в съответствие с техническите спецификации и изискванията на възложителя и да е съобразено с критерият за възлагане по образец;

**3.5.2.** декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд по образец;

**4. Съдържание на ПЛИК “Предлагани ценови параметри “**

**а) „Ценово предложение”** по образец в оригинал, пописано от представляващия участника или упълномощено лице.

Извън плика с надпис “Предлагани ценови параметри “ не трябва да е посочена никаква информация относно цената;

Участници, които и по какъвто начин са включили някъде в офертата си извън плика “Предлагани ценови параметри “ елементи, свързани с предлаганата цена (или части от нея), ще бъдат отстранени от участие в процедурата.

**5. Запечатване**

**5.1.** Документите се представят в запечатана непрозрачна опаковка, върху която се посочва:

**До Столична община – район „Възраждане“**

**гр. София, бул. „Александър Стамболийски” №62**

О Ф Е Р Т А

За участие в процедура публично състезание за възлагане на обществена поръчка с предмет: **Инвеститорски контрол по време на строителството на строеж:**

**„Пететажна жилищна сграда със сутерен и подземни гаражи - СО” в поземлен имот с идентификатор 68134.304.305, планоснимачен № 24, УПИ І – за КЖС, трафопост, подземен гараж, Столична община, кв.243, м. Зона Б-5-3, Район „Възраждане”, по плана на гр. София, ул. „Странджа” № 21-27**

**Оферта от: …………………………………………………**

**/наименование на участника/**

**Адрес за кореспонденция: …………………..**

**Телефон: …………………………**

**Факс: ……………………………..**

**e-mail: ……………………………**

**5.2.** Опаковката включва документите посочени в т. 3 „Съдържание на опаковката”, както и отделен запечатан непрозрачен плик с надпис „Предлагани ценови параметри”, който съдържа ценовото предложение.

**5.3.** Участник, документите в чиято оферта не са систематизирани по указания по-горе начин се отстранява от участие в процедурата по възлагане на настоящата обществена поръчка.

**6. Място и срок за подаване на оферти**

**6.1.** Офертата се представя от участника или от упълномощен от него представител лично или по пощата с препоръчано писмо с обратна разписка на адрес: **гр.София, п.к. 1303, бул. Александър Стамболийски“ №62, в Деловодството на район СО – район „Възраждане“.**

**2.** Срокът за подаване на оферти е посочен в обявлението.

**6.3.** Всеки участник следва да осигури своевременното получаване на офертата от възложителя.

**6.4.** До изтичане на срока за получаване на оферти, всеки участник може да промени, допълни или оттегли офертата си.

**6.5.** Оттеглянето на офертата прекратява по-нататъшното участие на участника в процедурата.

**6.6.** Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта” (с входящ номер).

**7. Приемане и връщане на оферти**

**7.1.** При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър.

**7.2.** Оферти, които са представени след изтичане на крайния срок за получаване или в незапечатана, прозрачна или скъсана опаковка, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.

**7.3.** Когато към момента на изтичане на крайния срок за получаване на офертите посочен в обявлението за оповестяване на поръчката, пред мястото, определено за тяхното подаване все още има чакащи лица, те се включват в списък, който се подписва от представител на възложителя и присъстващите лица. Офертите на лицата от списъка се приемат.

**7.4.** Не се допуска приемане на оферти от лица, които не са включени в списъка по т. 7.3.

**8. Отваряне на офертите**

**8.1.** Офертите ще бъдат отворени, разгледани, оценени и класирани от комисия, която ще започне своята работа в часа и на датата, посочени в Обявлението за оповестяване на обществената поръчка в сградата на район „Възраждане“, Столична община. При промяна на датата и часа на отваряне на офертите участниците се уведомяват чрез профила на купувача най-малко 48 часа преди новоопределения час.

**8.2.** Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

**9. Гаранция за изпълнение на договора – условия, размер и начин на плащане:**

**9.1.** Гаранцията за изпълнение на договора е в размер на 2% от стойността на договора за обществена поръчка без включен ДДС.

9.2. Гаранциите се предоставят в една от следните форми:

9.2.1. парична сума;

9.2.2. банкова гаранция;

9.2.3. застраховка, която обезпечава изпълнението чрез покритие на отговорността на изпълнителя.

9.3. Гаранцията по т. 9.2.1 или 9.2.2 може да се предостави от името на изпълнителя за сметка на трето лице - гарант.

9.4. Участникът, определен за изпълнител, избира сам формата на гаранцията за изпълнение или за авансово предоставените средства.

16.5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

16.6. Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.

**9.7.** При представяне на гаранцията във вид на платежно нареждане - паричната сума се внася по сметка на СО – район „Възраждане“:

**IBAN BG40 SOMB 9130 3324 986201**

**BIC код: SOMB BGSF**

**Общинска банка АД**

**9.8.** Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.

**9.9.** Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**10.** Възложителят сключва писмен договор с избрания за изпълнител участник по реда и при условията на чл.112 от Закона на обществени поръчки. При подписване на договора участникът, избран за изпълнител е длъжен да представи документи в съответствие с чл. 112 ал. 1 от ЗОП.

**11.** **Информация за задълженията, свързани с данъци и осигуровки, опазване на околната среда, закрила на заетостта и условията на труд**

Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предметa на поръчката, както следва:

* Относно задълженията, свързани с данъци и осигуровки:

Национална агенция по приходите:

[Информационен телефон на НАП - 0700 18 700](http://www.nap.bg/page?id=178)**;** интернет адрес:[www.nap.bg](http://www.nap.bg)

* Относно задълженията, опазване на околната среда:

Министерство на околната среда и водите

Информационен център на МОСВ:работи за посетители всеки работен ден от 14 до 17 ч.1000 София, ул. "У. Гладстон" № 67Телефон: 02/ 940 6331

Интернет адрес: <http://www3.moew.government.bg/>

* Относно задълженията, закрила на заетостта и условията на труд:

Министерство на труда и социалната политика:

Интернет адрес: <http://www.mlsp.government.bg>

София 1051, ул. Триадица №2

Телефон: 02/8119 443

1. „"Участник" е стопански субект, който е представил оферта или идеен проект или е поканен да участва в преговори. [↑](#footnote-ref-1)
2. „Конфликт на интереси" (опр. в § 2, т. 21 от ДР на ЗОП) е налице, когато Възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка. [↑](#footnote-ref-2)
3. „Свързани лица" (опр. в § 2, т. 45 от ДР на ЗОП във вр. с § 1, т. 13 и 14 от ДР на Закона за публичното предлагане на ценни книжа) са лицата, едното от които контролира другото лице или негово дъщерно дружество; лицата, чиято дейност се контролира от трето лице; лицата, които съвместно контролират трето лице; съпрузите, роднините по права линия без ограничение, роднини по съребрена линия до четвърта степен включително и роднините по сватовство до четвърта степен включително;

   „Контрол" е налице, когато едно лице: притежава включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружесто или друго юридическо лице; или може да определя пряко или непряко повече от половината от членовете на управителния или контролния орган на едно юридическо лице; или може по друг начин да упражнява решаващо влияние върху вземането на решения във връзка с дейността на юридическото лице. [↑](#footnote-ref-3)